ฮั่งเส็งปิดพุ่ง 758.15 จุด รับจีนอัดฉีดเงินเข้าระบบ
ฮั่งเส็งปิดพุ่ง 758.15 จุด รับจีนอัดฉีดเงินเข้าระบบ
27 ส.ค. 2558

ฮั่งเส็งปิดพุ่ง 758.15 จุด รับจีนอัดฉีดเงินเข้าระบบ
ดัชนีฮั่งเส็งตลาดหุ้นฮ่องกงปิดพุ่งขึ้นอย่างแข็งแกร่งในวันนี้ โดยดัชนีฮั่งเส็งทะยาน 758.15 จุด หรือ 3.60% ปิดวันนี้ที่ 21,838.54 จุด ขานรับดัชนีดาวโจนส์ตลาดหุ้นนิวยอร์กปิดพุ่งขึ้นกว่า 600 จุด รวมถึงข่าวธนาคารกลางจีนอัดฉีดเงินเข้าสู่ระบบเพิ่มเติมในวันนี้
ทั้งนี้ ธนาคารกลางจีนได้อัดฉีดเงินเข้าสู่ระบบต่อเนื่องในวันนี้ จากแถลงการณ์ที่ได้มีการเผยแพร่ผ่านทางเว็บไซต์ของธนาคารกลางจีนระบุว่า ธนาคารกลางจีนอัดฉีดเม็ดเงิน 1.50 แสนล้านหยวน หรือ 2.34 หมื่นล้านดอลลาร์ ผ่านทางข้อตกลงซื้อพันธบัตรโดยมีสัญญาขายคืน (reverse repo) อายุ 7 วัน
               